Gregor Schlierenzauer

Gregor Schlierenzauer (født 7. januar 1990) er en østerriksk tidligere skihopper. Han konkurrerte i verdenscupen fra 2006 til 2021 og vant 53 verdenscuprenn og verdenscupen sammenlagt to ganger. Han har ett OL-gull, seks VM-gull i skihopping og fire VM-gull i skiflyging. Ett gull er individuelt fra storbakke i VM i Oslo, resten er fra lagkonkurranser.

 Karriere 

I februar 2006 ble han juniorverdensmester i normalbakken i Kranj. Han debuterte i verdenscupen i mars 2006 i Oslo, der han kom på 24.-plass.  Han tok sin første seier i et verdenscuprenn 3. desember 2006, i  et renn i Lysgårdsbakken på Lillehammer. Han vant da foran nordmannen Anders Jacobsen. Han var med på det østerrikske laget som vant gull i laghopp i ski-VM 2007 i Sapporo. De andre på laget var Wolfgang Loitzl, Andreas Kofler og Thomas Morgenstern. Han ble dobbelt verdensmester i VM i skiflyging 2008 i Oberstdorf. Han vant Nordic Tournament både i 2008 og 2009. Schlierenzauer vant verdenscupen i skihopping for første gang i 2008/09, mens han havnet på andreplass i verdenscupen 2009/10. Da han vant verdenscupen 2008/09 satt han ny poengrekord med 2083 poeng og i antall verdenscupseire i én og samme sesong med 13 seire, én mer enn Janne Ahonen i 2005.

Han tok bronse i normalbakken i vinter-OL 2010 i Vancouver i Canada.
Hans personlige bestenotering på 243,5m fra Vikersundbakken i 2011.

I Ski-VM 2011 i Oslo fikk Schlierenzauer tre gull; i lagkonkurransen stor bakke, lagkonkurransen normalbakke og stor bakke individuelt.

I 2012/13-sesongen vant han verdenscupen sammenlagt og skiflygingscupen. 3. februar 2013 vant han sin 47. verdenscupseier i det første rennet i Harrachov, Tsjekkia, og passerte med det Matti Nykänens 46 verdenscupseire. Samme sesong vant han Hoppuka 2012/13 sammenlagt foran Anders Jacobsen og Tom Hilde. I 2013 fikk han Holmenkollmedaljen sammen med Tora Berger, Martin Fourcade og Therese Johaug.

I starten av 2013/14-sesongen boikottet han åpningsrennet i Klingenthal sammen med Anders Bardal. Schlierenzauer tok sin 51. verdenscupseier i Kuusamo 29. november 2013, og vant sin 52. på Lillehammer 7. desember 2013. Han ledet verdenscupen fram til det første rennet i Engelberg 21. desember 2013. Han sa også at han skulle vinne Hoppuka for 3. gang på rad, slik som Bjørn Wirkola, men han klarte ikke å nå blant de tre beste sammenlagt. Han avsluttet sesongen med sjetteplass sammenlagt.

I Vinter-OL 2014 ble det sølv i lagkonkurransen, sammen med Michael Hayböck, Thomas Morgenstern og Thomas Diethart.

I 2014/15 gikk det litt dårligere enn forventet, og han vant sin 52. verdenscupseier på Lillehammer 6. desember 2014, nesten ett år etter at han vant på samme sted. Han ble også nr. 2 i det første rennet i Nizjnij Tagil, der Anders Fannemel vant sin første verdenscupseier 13. desember 2014. Schlierenzauer har også slitt i utgangen av sesongen, og kom på tiendeplass sammenlagt.

Det ble en svak sesong i 2015/16 for han, som fikk verdenscuppoeng i de tre første rennene. I Hoppuka 2015/16 slet han fordi han ikke kom til finaleomgangen i åpningsrennet i Oberstdorf og i Innsbruck på hjemmebane. Han trakk seg fra skihopping ut sesongen 2015/16.

Den 13. januar 2017 var han tilbake i Wisła. To dager senere endte han på åttendeplass i verdenscupen i Wisła; dette var han beste plassering i et individuelt verdenscup renn siden siden 12. mars 2015 i Granåsen, hvor han også endte på åttendeplass. Han falt i kvalfiseringen til skiflygningsrennet i Oberstdorf den 5. februar 2017 og skadet seg. Det var etter dette usikkert om han ville hoppe under Ski-VM 2017 i Lahtis i Finland. Det gikk akkurat, og han deltok i normalbakken individuelt hvor han ble nummer 24. Han ble vraket til det individuelle storbakkerennet til fordel for Markus Schiffner, men ble tatt tilbake på laget til lagkonkurransen hvor det østerrikske laget endte på tredjeplass og tok bronse, bak Norge og Polen, som ble verdensmestre.

I 2019/20-sesongen gikk det bedre enn forventet, og han endte på en 20. plass sammenlagt. Sesongbeste ble med en 4. plass i Nizjnij Tagil 7. desember 2019, og han fikk med seg fire topp 10-plasseringer.

I slutten av november 2020 ble han smittet av COVID-19 sammen med Philipp Aschenwald og hovedtrener Andreas Widhölzl i etterkant av rennene i Wisła, og hele laget ble satt i karantene da de ankom Kuusamo. Som følge av dette sendte det østerrikske skiforbundet seks utøvere fra deres B-landslag, hvor bl.a. Manuel Fettner stilte. Mot alle odds rakk han å bli frisk før VM i skiflyging 2020.

Han la opp i 2021.

 Verdenscupseire 
Schlierenzauer har 53 verdenscupseire, og den første vant han på Lillehammer 3. desember 2006. 26. februar 2013  i Vikersund tangerte han Matti Nykänen (1963–2019) med 46 verdenscupseire. 3. februar 2013 vant han sin 47. verdenscupseier i det første rennet i Harrachov, Tsjekkia, og passerte med det Matti Nykänens 46 verdenscupseire. Hans siste verdenscupseier vant han på Lillehammer 6. desember 2014, i samme bakke hvor han vant sin første seier.

 Verdenscupseire individuelt 
 Nr.  Dato  Sted  Land  Bakkestørrelse 1  3. desember 2006  Lillehammer  Norge  Storbakke 2  16. desember 2006  Engelberg  Sveits  Storbakke 3  30. desember 2006  Oberstdorf  Tyskland  Storbakke 4  7. januar 2007  Bischofshofen  Østerrike  Storbakke 5  7. februar 2007  Klingenthal  Tyskland  Storbakke 6  1. januar 2008  Garmisch-Partenkirchen  Tyskland   Storbakke 7  25. januar 2008  Zakopane  Polen  Storbakke 8  7. mars 2008  Lillehammer  Norge  Storbakke 9  9. mars 2008  Oslo  Norge  Storbakke 10  14. mars 2008  Planica  Slovenia  Skiflygningsbakke 11  16. mars 2008  Planica  Slovenia  Skiflygningsbakke 12  6. desember 2008  Trondheim  Norge  Storbakke 13  21. desember 2008  Engelberg  Sveits  Storbakke 14  10. januar 2009  Tauplitz Østerrike  Skiflygningsbakke 15  11. januar 2009  Tauplitz  Østerrike  Skiflygningsbakke 16  17. januar 2009  Zakopane  Polen  Storbakke 17  24. januar 2009  Vancouver-Whistler  Canada  Storbakke 18  25. januar 2009  Vancouver-Whistler  Canada  Storbakke 19  31. januar 2009  Sapporo  Japan  Storbakke 20  8. februar 2009  Willingen  Tyskland  Storbakke 21  11. februar 2009  Klingenthal  Tyskland  Storbakke 22  8. mars 2009  Lahtis  Finland  Normalbakke 23  15. mars 2009  Vikersund  Norge  Skiflygningsbakke 24  20. mars 2009  Planica  Slovenia  Skiflygningsbakke 25  5. desember 2009  Lillehammer  Norge  Storbakke 26  19. desember 2009  Engelberg  Sveits  Storbakke 27  1. januar 2010  Garmisch-Partenkirchen  Tyskland  Storbakke 28  3. januar 2010  Innsbruck  Østerrike  Storbakke 29  10. januar 2010  Tauplitz  Østerrike  Skiflygningsbakke 30  22. januar 2010  Zakopane  Polen  Storbakke 31  23. januar 2010  Zakopane  Polen  Storbakke 32  6. februar 2010  Willingen  Tyskland  Storbakke 33  12. februar 2011  Vikersund  Norge  Skiflygningsbakke 34  13. februar 2011  Vikersund  Norge  Skiflygningsbakke 35  18. mars 2011  Planica  Slovenia  Skiflygningsbakke 36  9. desember 2011  Harrachov  Tsjekkia  Storbakke 37  30. desember 2011  Oberstdorf  Tyskland  Storbakke 38  1. januar 2012  Garmisch-Partenkirchen  Tyskland  Storbakke 39  21. januar 2012  Zakopane  Polen  Storbakke 40  4. februar 2012  Val di Fiemme  Italia  Storbakke 41  25. november 2012  Lillehammer  Norge  Storbakke 42  8. desember 2012  Sotsji  Russland  Storbakke 43  16. desember 2012  Engelberg  Sveits  Storbakke 44  4. januar 2013   Innsbruck   Østerrike  Storbakke 45  6. januar 2013   Bischofshofen   Østerrike Storbakke 46  26. januar 2013   Vikersund  Norge  Skiflygningsbakke 47  3. februar 2013  Harrachov  Tsjekkia  Skiflygningsbakke 48  3. februar 2013  Harrachov  Tsjekkia  Skiflygningsbakke 49  17. mars 2013  Oslo  Norge  Storbakke 50  22. mars 2013  Planica  Slovenia  Skiflygningsbakke 51  29. november 2013  Kuusamo  Finland  Storbakke 52  7. desember 2013  Lillehammer  Norge  Normalbakke 53  6. desember 2014  Lillehammer  Norge  Storbakke

 Verdenscupseire lag 
 Nr.  Dato  Sted  Land  Bakkestørrelse 1  11. februar 2007  Willingen  Tyskland  Storbakke 2  10. mars 2007  Lahtis  Finland  Storbakke 3  7. mars 2009  Lahtis  Finland  Storbakke 4  14. mars 2009  Vikersund  Norge  Skiflygningsbakke 5  27. november 2009  Kuusamo  Finland  Storbakke 6  30. januar 2010  Oberstdorf  Tyskland  Skiflygningsbakke 7  27. november 2010  Kuusamo  Finland  Storbakke 8  29. januar 2011  Willingen  Tyskland  Storbakke 9  6. februar 2011  Oberstdorf  Tyskland  Skiflygningsbakke 10  12. mars 2011  Lahtis  Finland  Storbakke 11  19. mars 2011  Planica  Slovenia  Skiflygningsbakke 12  27. november 2011  Kuusamo  Finland  Storbakke 13  3. mars 2012  Lahtis  Finland  Normalbakke 14  17. mars 2012  Planica  Slovenia  Skiflygningsbakke 15  1. mars 2014  Lahtis  Finland  Storbakke 16  22. mars 2014  Planica  Slovenia  Storbakke

 Deltakelser i verdenscupen 

 Sammenlagtplasseringer i verdenscupen 
 Sesong  Plassering  Poeng 2005/06  73.  0 2006/07  4.  956 2007/08  2.  1561 2008/09  1.  2083 2009/10  2.  1368 2010/11  9.  761 2011/12  2.  1267 2012/13  1.  1620 2013/14  6.  943 2014/15  10.  739 2015/16  43.  53 2016/17  34.  94 2017/18  35.  77 2018/19  48.  23

 Se også 
 Liste over mestvinnende verdenscupvinnere i skisport

Referanser

 Eksterne lenker 



Kategori:Østerrikske skihoppere
Kategori:Olympiske mestere for Østerrike
Kategori:Olympiske sølvmedaljevinnere for Østerrike
Kategori:Olympiske bronsemedaljevinnere for Østerrike
Kategori:Vinnere av Holmenkollmedaljen
Kategori:Verdensmestere i skihopping
Kategori:Verdensmestere i skiflyging
Kategori:Deltakere under Ski-VM 2007
Kategori:Deltakere under Ski-VM 2009
Kategori:Medaljevinnere under Vinter-OL 2010
Kategori:Deltakere for Østerrike under Vinter-OL 2010
Kategori:Skihoppere under Vinter-OL 2010
Kategori:Deltakere under Ski-VM 2011
Kategori:Deltakere under Ski-VM 2013
Kategori:Medaljevinnere under Vinter-OL 2014
Kategori:Deltakere for Østerrike under Vinter-OL 2014
Kategori:Skihoppere under Vinter-OL 2014
Kategori:Deltakere under Ski-VM 2015
Kategori:Personer fra Bezirk Innsbruck Land
Kategori:Deltakere under Ski-VM 2017
Kategori:Deltakere for Østerrike under Vinter-OL 2018
Kategori:Skihoppere under Vinter-OL 2018
Kategori:Juniorverdensmestere i skihopping